Document ID: /roh_data/filtered/fineweb-2-filterrobots_roh.jsonl.gz/45924

Miu ART ord CRAP SCALEGL ei
SINGULARS en siu natural
SURPRENDENTS ell`elavuraziun
PARTICULARS en sia pareta
Via Alpsu 105
CH-7180 Disentis
+41 79 228 53 23
rgc-art.ch
Mias valurs
Miu art ord crap scalegl ei ina cumbinaziun denter la forza expressiva-artistica e la habilitad artisanala. Aschia seresultan tocs singuls, formai cun fantasia e gronda pissiun.
Mintga creaziun sto corrispunder cun mia persuna e cun mias valurs, pertgei mo aschia seresultan tocs unics.
Mia purschida
Encuris Vus in original schenghetg da natalezi, in`unica regurdientscha dalla regiun, ina sculptura che va aprau cun Vus ni in schenghetg d`engraziament cun ina gravura persunala?
Bugen creeschel jeu tenor giavisch dalla clientella. Vos giavischs ein beinvegni. Prendei si contact cun mei, jeu selegrel!
Mia historia
Il crap scalegl, en sia fuorma naturala, inspirescha mei da formar e suandar sias lingias, ch`ein dadas gia avon milliuns dad onns. Il respect per quella materia e la marveglia da scuvierer mintga toc dat a mi satisfacziun ed a miu art siu segn caracteristic.
IN ORIGINAL
CHE FASZINESCHA GROND E PIGN
La significaziun scientifica da scalegl ei steatit. El exista principalmein ord ils dus minerals talc e clorit che cuntegnan magnesium e fier. Il talc effectuescha la lomezia dil scalegl. Silla scala da direzia da ``Moesch`` (1-10) ei scalegl sin 1, quei vul dir, ch`el ei fetg loms. Dalla peisa specifica enneu eis el pli grevs che auters craps. Scalegl anfl`ins en differents loghens sigl entir mund ed en differentas colurs e qualitads.
Il crap scalegl svizzer, ch`jeu drovel per miu art ei clar grischs tochen stgir verds cun variaziuns dad alv e brin. El ei in original che fascinescha grond e pign.
Per ordinari lavurel jeu vid incaricas da differenta clientella. Da temps en temps sefatschentel jeu denton era cun in intent persunal, che dat lu a mi nov`inspiraziun
en la lavur artistica.
La pissiun per il crap scalegl ei naschida cun crear in ani per mei. Per l`emprema gada haiel jeu scuvretg quella materia cun tener enta maun e sentir sia lomezia che selai formar cun grond quitau. Entochen dacheu enconuschevel jeu, da mi`affonza, il crap scalegl mo en la funcziun dalla pegna da scaldar cun lenna. Jeu sundel stada fascinada da quella materia e haiel aschia aviert miu agen atelier igl onn 1999 a Disentis.
Esser creativa ei adina stau in basegns fundamental en mia veta. La lavur sco artista da crap scalegl dat a mi cuntentientscha, in grondius sentiment da libertad e savens era in ruaus intern-meditativ. Saver viver ora mia creativitad ei per mei ina dallas clavs essenzialas per ina veta cumplenida.
GALLARIA
In cordial engraziament a mia preziada clientella per las bialas incaricas.
Contact
Aschi individuals, sco il crap scalegl semuossa, ein era
ils giavischs da mia preziada clientella.
En mia lavur flessegia ina liung`experientscha ed ina gronda pissiun.
Termin tenor cunvegnientscha.
Fagei schi bien e contactei mei, jeu selegrel.
.
Regina Giger-Caminada
Via Alpsu 105
CH-7180 Disentis
+41 79 228 53 23
rgc-art.ch
rgc-art.ch
Inhalte von Google Maps werden aufgrund deiner aktuellen Cookie-Einstellungen nicht angezeigt. Klicke auf “Anzeigen”, um den Cookie-Richtlinien von Google Maps zuzustimmen und den Inhalt anzusehen. Mehr dazu erfährst du in der Google Maps Datenschutzerklärung. Du kannst der Nutzung dieser Cookies jederzeit über deine eigenen Cookie-Einstellungen widersprechen.